Իրավապահ մարմինները վաղուց գիտեն, թե ո՞ր թաղում, ո՞ւմ ձեռքն է սովոր ընտրակաշառք բաժանելը, և հաստատ նրանց տեղն էլ գիտեն, հայտնաբերելու ձևն էլ գիտեն: Այնպես որ, այս ամենն իրականացնելու համար անհրաժեշտ է քաղաքական կամք, որը կա, և մենք ականատես կլինենք բացառիկ արդար և ազատ ընտրությունների: Իհարկե, դա չի նշանակում, որ ընտրություններից հետո քիչ ձայներ հավաքած մարդիկ կամ ուժերը հայտարարություններ չեն անի, խնդիրներ չեն մատնանշի: Ես դա չեմ բացառում: Համենայն դեպս, վերջին 20 տարիների ընթացքում առաջին անգամ ՀՀԿ-ն չի մասնակցի ընտրություներին, և այդ հանգամանքը կարելի է դիտարկել որպես ինքնախոստովանանք, որ նախկինում ինչ-ինչ միջոցներով են ձայներ հավաքել: